सुदूरपश्चिमले एपीएफलाई चुनौती दिनसक्ने
घरेलु महिला क्रिकेटमा नेपाल एपीएफ क्लब शक्तिशाली टोली हो । शनिबार यो विभागीय टोली ललितपुर मेयर महिला च्याम्पियनसिप क्रिकेट पहिलोपल्ट जित्ने आशामा हुनेछ । पहिलोपल्ट यस सन्दर्भमा यो प्रतियोगितामै पहिलोपल्ट आयोजना भएको हो । 
काठमाडौँ — घरेलु महिला क्रिकेटमा नेपाल एपीएफ क्लब शक्तिशाली टोली हो । शनिबार यो विभागीय टोली ललितपुर मेयर महिला च्याम्पियनसिप क्रिकेट पहिलोपल्ट जित्ने आशामा हुनेछ । पहिलोपल्ट यस सन्दर्भमा यो प्रतियोगितामै पहिलोपल्ट आयोजना भएको हो । त्यसको फाइनल पुगेर एपीएफले महिला क्रिकेटमा आफ्नो प्रभाव सिद्ध गरेको छ । अपराजित रहेर फाइनल पुगेको एपीएफले उपाधि भिडन्तमा सुदूरपश्चिम प्रदेशको चुनौती सामना गर्नेछ । एपीएफ पुसमा दाङमा भएको प्रधानमन्त्री कप राष्ट्रिय प्रतियोगिताको फाइनलमा प्रदेश १ सँग पराजित भएको थियो । एपीएफले पहिलो खेलमै प्रदेश १ सँग बदला लिँदै ८ विकेटको जित हात पारी ललितपुर मेयर महिला च्याम्पियनसिपमा आफ्नो उद्देश्य प्रस्ट पारेको थियो । एपीएफले राउन्ड रोबिन लिगमा सबै चार खेल जित्दै फाइनलमा पुगेको हो । सुदूरपश्चिमले ४ मध्ये तीन खेल जितेर यसअघि नै फाइनल निश्चित गरिसकेको थियो । सुदूरपश्चिमले भोगेको एकमात्र पराजय एपीएफसँग थियो । एपीएफले उक्त खेल ३७ रनले जितेको थियो । त्यसैले शनिबार हुने फाइनलमा एपीएफलाई उछिन्न सुदूरपश्चिमले कडा मिहिनेत गर्नुपर्ने हुन्छ । सुदूरपश्चिम त्यसपछिको लगातार तीन खेल जितेर फाइनल पुगेको हो । पछिल्ला दुई खेलमा सुदूरपश्चिमले प्रदेश १ लाई ४० रन र लुम्बिनी प्रदेशलाई ८ विकेटले पराजित गरेको थियो । दुवै खेलमा लक्ष्मी साउदले ४–४ विकेट लिएकी थिइन् । सुदूरपश्चिमसँग रितु कनोजिया, मन्जु बोकटी, डली भट्ट, कविता कुँवर, विन्दु रावलजस्ता खेलाडी छन् । तर टोलीको आशा फर्ममा रहेकी लक्ष्मीमाथि विशेष हुने निश्चित छ ।